अंडर 19 वर्ल्ड कप: दुनिया की टीमें इस 'छन्नू' को नहीं भूलेंगी\nअंडर-19 वर्ल्ड कप में भारतीय टीम को चैंपियन बनाने में अनुकूल राय के ऑलराउंड खेल की अहम भूमिका रही. 

बाएं हाथ के ऑलराउंडर अनुकूल राय छह मैचों में 14 विकेट झटकने के साथ टूर्नामेंट में सबसे ज्यादा विकेट चटकाने वाले गेंदबाज़ साबित हुए. वह अफ़ग़ानिस्तान के क़ैस अहमद और कनाडा के फैसल जमखंडी के साथ संयुक्त रूप से सबसे कामयाब गेंदबाज़ रहे.

एक मैच में पांच, एक मैच में चार और फ़ाइनल मुक़ाबले में दो विकेट से शायद अनुकूल के योगदान का अंदाज़ा न हो. लेकिन समस्तीपुर ज़िले के रोसड़ा प्रखंड के बिराह गांव में एक पारिवारिक शादी में शरीक होने आए और आस पड़ोस में सेलिब्रेटी होने का अहसास कर रहे अनुकूल के पिता को सुनें तो आपको अंदाज़ा हो जाएगा कि इस लड़के ने क्या कमाल दिखाया है. 

अनुकूल के पिता कहते हैं, "मेरे बेटे ने टूर्नामेंट में सबसे ज़्यादा विकेट लिए हैं, लेकिन इससे भी ज़्यादा अहम बात ये है कि टीम को जब जब ज़रूरत हुई तब तब उसने विकेट लिया. अहम मौकों पर उसने कामयाबी हासिल कर विपक्षी टीम को भेदने का काम किया."

समाप्त

अनुकूल राय के पिता सुधाकर राय

पढ़ें: मिलिए, भारत की विलक्षण जीत के दो धुरंधरों से

बल्ले से भी दिया योगदान

गेंद से ही नहीं, बाएं हाथ के बल्लेबाज़ के तौर पर भी अनुकूल राय ने पाकिस्तान के ख़िलाफ़ 33 और दक्षिण अफ्रीका के ख़िलाफ़ 28 रनों की ज़िम्मेदारी भरी पारी खेली. 

अनुकूल की इस कामयाबी को समझने के लिए ये जानना भी दिलचस्प होगा कि अंडर-19 वर्ल्ड कप खेलने का उनका सपना एक समय टूट चुका था. 

टखने में चोट के चलते वे अंडर-19 चैलेंजर ट्रॉफ़ी में हिस्सा नहीं ले पाए थे. इसी टूर्नामेंट के ज़रिए अंडर-19 वर्ल्ड कप खेलने के लिए संभावित 35 में से अंतिम 15 खिलाड़ियों का चयन किया जाना था. इतना ही नहीं अंडर-19 एशिया कप में भी वे हिस्सा नहीं ले पाए थे. इन सबके बावजूद टीम के कोच राहुल द्रविड़ ने उन पर अपना भरोसा कायम रखा.

पढ़ें: भारत ने जीता अंडर-19 वर्ल्ड कप, मनजोत की सेंचुरी

'महीने में 10-15 हज़ार का ख़र्च भी उठाया'

बेटे की कामयाबी को क्रिकेट की शैली में समझाने वाले पिता सुधाकर राय समस्तीपुर में वकालत करते हैं, लेकिन उनकी पहली मोहब्बत क्रिकेट ही रही. ख़ुद क्लब स्तर से आगे नहीं खेल पाए हों लेकिन बेटा क्रिकेट की दुनिया में अपना आसमान बनाए, इसके लिए सीमित संसाधनों के बाद भी जुटे रहे. 

सुधाकर राय ने बीबीसी से बातचीत में बताया,...\n\ntl;डॉ:
बिहार के समस्तीपुर ज़िले को क्रिकेट के नक्शे पर ला दिया है 19 साल के युवा क्रिकेटर अनुकूल राय ने.